Studentët reagojnë ndaj skandalit mbi pranimet në universitete
50 individë, ndër ta trajnerë të ekipeve sportive, administratorë të provimeve të pranimit dhe prindër janë nën akuza federale për manipulime e mashtrime në procesin e pranimeve në universitete
Studentët në universitetet më të njohura amerikane po reflektojnë mbi skandalin që ka plasur lidhur me manipulimet në pranimin e aplikantëve. Të martën, prokurorët federalë ngritën padi ndaj 50 individëve, ndër ta trajnerë të ekipeve sportive, administratorë të provimeve të pranimit, prindër, ndër të cilët edhe dy aktore të Hollivudit, në procesin më të gjerë hetimor mbi manipulime e mashtrime për pranimet në universitete. Korrespondenti i Zërit të Amerikës Mike O’Sullivan na sjell mendimet e studentëve nga mjediset e Universitetit të Kalifornisë së Jugut: Universiteti i Kalifornisë së Jugut, USC, është një ndër institucionet ku ka operuar skema e mashtrimeve. Prokurorët thonë se prindër të pasur paguanin konsulentë privatë, të cilët vepronin si ndërmjetës duke u dhënë para nën dorë administratorëve e trajnerëve, në mënyrë që fëmijët e tyre të pranoheshin si sportistë. Një student nga Hong Kongu thotë se nëse vërtetohen akuzat, do të dëshmohet se nga këto mashtrime janë dëmtuar studentë të tjerë: Nathan Lau është student në Universitetin e Kalifornisë së Jugut. Këto mashtrime nuk dëmtojnë vetëm studentët, thotë Christian Vandenberg, student i drejtësisë: Skandali shtrihet nga universitetet e vjetra të pjesës lindore të vendit e deri në Teksas e Kaliforni: thotë Christian Vandenberg. Ndër prindërit nën akuza janë edhe dy aktore: Lori Loughlin dhe Felicity Huffman. Juristja kineze Zili Zou e cila po studion ligjin për industrinë e argëtimit, ka mbetur e impresionuar nga reagimi i shpejtë i presidentit të Universitetit të Kalifornisë së Jugut, i cili tha se një ndër viktimat e mashtrimit ishte vetë universiteti. Por ajo shton se fakti që një trajner i vetëm mundëson regjistrimin e një studenti që nuk e meriton tregon se duhen forcuar masat e kontrollit. Zili Zou, është studente në Universitetin e Kalifornisë së Jugut. Studenti Natha Lau thotë se standardet në universitetet amerikane janë përgjithësisht të drejta, por ka edhe të çara që lejojnë korrupsion: Studentët thonë se një skandal i tillë demoralizon studentët dhe dëmton imazhin e universiteteve.